16.11.2016 12:09 (muokattu 16.11.2016 12:11)

Hyvät uutiset ensin: taudinaiheuttaja ei tartu helposti ihmisestä toiseen. Muista käsihygienia ja ota yhteyttä päivystykseen jos on vähäisiäkin pitkittyneitä oireita.

Äänekosken vesiepidemian selvitystyöryhmä tiedottaa epidemiatilanteesta ja tarvittavista toimenpiteistä.

16.11. aamun tilanteen mukaan tutkituista asukkaitten antamista näytteistä diantamoeba fragilis positiivisia on havaittu 23 kpl ja negatiivisia tuloksia on 73 kpl.

Muita uusia taudinaiheuttajia, jotka voitaisiin yhdistää tapahtuneeseen verkoston saastumiseen, ei ole havaittu.

Edelleen kehotetaan vähäisiäkin pitkittyneitä oireita saaneita ottamaan yhteyttä terveyskeskuksen päivystykseen mahdollisen taudinaiheuttajan havaitsemiseksi ja hoitamiseksi.

Tämän hetkisen tiedon mukaan taudinaiheuttaja ei tartu helposti ihmisestä toiseen, eikä tällaisesta ole myöskään sairastuneilla havaittu. Hyvän käsihygienian noudattamista kuitenkin korostetaan vähäisenkin tartuntavaaran vähentämiseksi.

Asukkaita pyydetään, riippumatta siitä ovatko sairastuneet, tai saaneet oireita, vastaamaan ympäristöterveydenhuollon ja terveyden- ja hyvinvoinninlaitoksen asiasta lähettämään kyselyyn. Kyselyyn voi vastata joko täyttämällä ja palauttamalla paperisen kyselylomakkeen tai tekstiviestipalvelun kautta. Kyselyn aineisto tulee ainoastaan viranomaiskäyttöön, eikä siitä luovuteta mitään yksittäistä vastaajaa koskevia tietoja ulkopuolisille.

Alueelle Kolunpohjantien risteyksestä Hietama Parantala suuntaan olevalla alueella jatkuu klooraustoimet aiemman suunnitelman mukaan. Alueelle annettu ruoanlaitto- ja juomaveden keittokehotus myös jatkuu.

Asiasta tiedotetaan seuraavan kerran epidemiatyöryhmän kokouksen jälkeen pe 18.11.2016.